Xitoy va Yaponiya Nepalga zilziladan keyingi tiklanishi uchun 1 mlrd dollar ajratadi

Xitoy va Yaponiya Nepalga joriy yilning aprel va may oylaridagi zilziladan keyin tiklanishi uchun 1 milliard dollar ajratadi, deb xabar beradi “TASS”.

Bu haqda Katmanduda bo‘lib o‘tgan xalqaro donorlik konferensiyasida e’lon qilindi.
Xitoy davlatining Nepalga 750 million dollar ajratishi, shuningdek kelgusi yilda 1,5 mingdan ortiq turli sohadagi nepallik mutaxassislarni tayyorlashi haqida Xitoy tashqi ishlar vaziri Van I ma’lumot berdi.
O‘z navbatida Yaponiya 260 million dollar va zilziladan zarar ko‘rgan me’moriy yodgorliklarni qayta ta’mirlashda kompaniyalari ishtirokini taklif qildi.